Document ID: 31980D0621

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιουνίου 1980 περί απορρίψεως του χαρακτηρισμού ως επιστημονικής της συσκευής με την ονομασία "NAC film motion analyzer, model 160 B"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ) αριθ. 1027/79(2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,
Εκτιμώντας:
ότι, με την επιστολή της 20ής Δεκεμβρίου 1979, η κυβέρνηση του Ηνωμένου Βασιλείου ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία "NAC film motion analyzer, model 160 B", προοριζομένης για τη μέτρηση των κινήσεων των πτερών των πτηνών εν πτήσει ως επιστημονικής συσκευής ή μη και σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών Μελών, συνήλθε την 22 Μαΐου 1980, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από την εξέταση αυτή προέκυψε ότι η εν λόγω συσκευή είναι συσκευή αναλύσεως κινηματογραφικών ταινιών- ότι δεν διαθέτει τα αντικειμενικά χαρακτηριστικά που να την καθιστούν ειδικά κατάλληλη για την επιστημονική έρευνα- ότι, εξάλλου, οι συσκευές αυτού του είδους χρησιμοποιούνται κυρίως για δραστηριότητες μη επιστημονικές- ότι η χρησιμοποίηση που γίνεται της εν λόγω συσκευής στην προκειμένη περίπτωση δεν θα ηδύνατο αυτή μόνη να της προσδώσει τον χαρακτήρα επιστημονικής συσκευής- ότι δεν δύναται, συνεπώς να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "NAC film motion analyzer, model 160 B" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 11 Ιουνίου 1980.

Labels: 12
3
1